שוב יורד אור חקי אפרורי
שׁוּב יורד אור חָקִי אַפְרוּרי; בְּעָנָן דָּחוּס וְלא טָהוֹר; מוּל הַמִּרְפָּסוֹת הַפְּעוּרוֹת; שֶׁל בָּתֵּינוּ הַנְּטוּיִים בַּחוֹל,; מוּל עצַבֵּי פָּנִים מִתְגַּעְגְּעִים; לִרְוָחָה בִּנְגִיעָה שֶׁל רוּח סְתָו,; חַלְחָלָה קַלָּה בְּלֶחִי חרוּכָה,; שׁוּב יוֹרד אוֹר חָקִי אַפְרוּרי:; שׁוּב יורד אור חָקִי אַפְרוּרי; מוּל הַמַּחְשָׁבוֹת הָרְסוּקוֹת; עַל צוּרָה אֶלִיפְּטִית מְתוּחָה; שֶׁבִּקַּשְׁנוּ לְהַתְווֹת שֵׁנִית בָּחוֹל,; וְעַל-פְּנֵי מַאכָלֵינוּ הַפְּשוּטִים; שֶׁעָרַכְנוּ עַל שֻׁלְחָן בְּצֵל הָעֵץ; וְחָבַרְנוּ לֶאכל מִתּוֹך שִׂמְחָה,; שׁוּב יוֹרד אוֹר חָקִי אַפְרוּרי:; שׁוּב יורד אור חָקִי אַפְרוּרי; עַל הַיּיִן שֶׁמָּזַגְנוּ בַּכּוֹסוֹת; וְגָהַרְנוּ אֶל אַרְגְּמָנוֹ הַחַי; וְאֶל זֵכֶר טַעֲמוֹ מֵאֶשְׁתָּקַד,; וְעַל שְׁדי הַבַּחוּרות כְּמו שְׁזִיפִים; הַקְּלוּטִים בְּתוֹך כְּרִיכוֹת רָפוֹת פְּרוּמוֹת; וְסוֹפְגִים מַגָּע שֶׁל רוּחַ רְעֵבָה,; שׁוּב יוֹרד אוֹר חָקִי אַפְרוּרי:; שׁוּב יורד אור חָקִי אַפְרוּרי; עַל אַהֲבָתֵנוּ הַפְּגוּעָה,; עַל הַזִּכְרוֹנוֹת הַנְמַסִּים; שֶׁחָשַׁבְנוּ לְהַפְלוֹת אוֹתָם בַּזְמַן,; עַל בְּשָׂרֵנוּ הַזוֹמֵם לִקְרוס פִּתְאום,; עַל כּוחֵנוּ לְהַחְזִיק צוּרת אָדָם; שֶׁיִּהְיֶה מַהוּת גוֹמַעַת וְרוֹאָה,; שׁוּב יורד אור חָקִי אַפְרוּרי:; 